Minden jegy elkelt a magyar-portugál focimeccsre
Marócsán már nincs se bolt, se kocsma, se munkalehetőség, és a lakók szerint a helyzet csak rosszabb lesz. A 73 éves polgármestert nem érdekli a politika, de 15 év alatt megtanulta, hogy menni kell az árral, ha jót akar.
Már csak VIP-jegyek kaphatók a magyar labdarúgó-válogatott szeptember 3-i világbajnoki selejtezőjére, amelyen az Európa-bajnok Portugáliával játszunk a Groupama Arénában.

A Magyar Labdarúgó Szövetség (MLSZ) honlapján úgy ír, hogy habár az árusítás vasárnap délelőtt kezdődött meg a Szurkolói Klub tagjai számára, mintegy három és fél óra alatt el is fogytak az első körben piacra került belépők. Az árusítás hétfőn 10 órakor indult újra, ekkor a rendelkezésre álló mintegy 6000 jegyet már korlátozás nélkül vásárolhatták meg a szurkolók – interneten és személyesen egyaránt. Már csak VIP-belépőket lehet vásárolni a meccsjegy.mlsz.hu oldalon.

A magyar válogatott előbb augusztus 31-én Lettországot fogadja, majd három nappal később Portugáliát. A lettek elleni találkozóra a héten indul az értékesítés: a Szurkolói Klub tagjai csütörtöktől vehetnek jegyet, míg a klubtagsággal nem rendelkező szurkolók péntektől juthatnak hozzá belépőikhez.

Hat forduló után hét ponttal a harmadikak vagyunk a B csoportban, nyolc pont a hátrányunk a második, még pótselejtezőt érő helyen álló portugálokkal szemben.
labdarúgás